Wanda Malecka

Petronela Wanda Malecka (jaiotzez Fryze edo de Frise; Góra Kalwaria, 1800 – Varsovia, 1860ko urriaren 22a), Pustelniczka z ulicy Wiejskiej () izengoitiaz ere ezaguna, poloniar idazle, poeta eta itzultzailea izan zen. Aldizkari bat editatu eta argitaratu zuen lehen poloniar emakumea izan zen.

 Bizitza 
Piotr de Frise eta Marianna Kloblochen alaba, familia noble batetik zetorren. Etxean hezi zen eta frantsesa eta ingelesa ikasi zituen.

1820ko urriaren 7an, Klemens Malecki ofizial eta idazlearekin ezkondu zen. (Malecki emaztea baino zortzi egun lehenago hil zen, 1860ko urriaren 14an, Radomen). Bronisław izeneko seme bat izan zuen.

Itzultzaile lanetan aritu zen batez ere. Bere idazlanak eta itzulpenak zuzendu zituen Domownik, Bronisława, czyli Pamiętnik Polek eta Wanda, tygodnik nadwiślański aldizkarietan argitaratzeaz gain, Rozmaitości Warszawskie, Niezapominajki, Wianek, Magazyn Powszechny, Muzeum Domowe eta Nowy Kolumb bezalako aldizkarietan ere kolaboratu zuen. Ikerzaileen arabera, bere literatura lanak goi klaseen bizitzako ipuin eta istorio sentimentalak dira, helburu didaktiko eta moralizatzailea dutenak.

1850eko hamarkadan senarrik gabe bizi izan zen Varsovian, Elektoralna kaleko 791. zenbakian, eta han neskentzako oinarrizko eskola bat zuzentzen zuen, 30 ikasle inguru zituena.

1860ko urriaren 22an hil zen Varsovian, eta Powązki hilerrian lurperatuta dago.

 Lanak 

 Wanda. Królowa sarmacka (poema, 1826-1828)
 Rozrywki dla dobrych dzieci (haurrentzako ipuin didaktikoak, 1829)

 Itzulpenak 

 Barbara von Krüdener. Walerya, czyli Listy Gustawa Linar, do Ernesta G*** (1822)
 Walter Scott. Matylda Rokeby (1826)
 Thomas Moore. Lalla-Rookh, xiężniczka mogolska (bi liburukitan, 1826)
 Walter Scott. Pan dwóchset wysep (1826)
 Sophie Cottin. Amelia Mansfild (bost liburukitan, 1827)
 George Byron. Mazepa – hetman Kozaków (1827)
 Henriette Campan. Rady dla dziewcząt (1827)
 François-René de Chateaubriand. Wspomnienia Włoch, Anglii i Ameryki: z dzieł Chateaubrianda (1827)
 George Byron. Powieści: Giaur, Paryzyna (1828)
 Paul de Kock. Co za powabny młodzieniec! (1841)
 Dash kondesa (Gabrielle Anne Cisterne de Courtiras, Saint-Marseko bizkondesa). Ekran (1846)
 Émile Souvestre. Człowiek i pieniądze (1851)
 Victorin Dénoix. Nowe rozmowy francuzkie (1858)

 Erreferentziak 

 Kanpo estekak 

Kategoria:Mazoviako voivoderriko jendea
Kategoria:Poloniako poetak
Kategoria:Emakume poetak
Kategoria:Poloniako haur literaturako idazleak
Kategoria:Polonierazko idazleak
Kategoria:XIX. mendeko emakume idazleak
Kategoria:Poloniako itzultzaileak
Kategoria:Emakume itzultzaileak
Kategoria:Poloniako kazetariak
Kategoria:Emakume kazetariak
Kategoria:XIX. mendeko kazetariak
Kategoria:Varsovian hildakoak